en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Article Of Laghu Katha By Hemal Vaishnav In Kalash Magazine
Hemal Vaishnav | May 16, 2017, 19:53 PM IST
આતો અમેરિકાથી બે દીકરી અને જમાઈએ પૈસા મોકલ્યા એટલે, પણ તો પણ આપણે તો લાંબો વિચાર કરીને જ કામ કરવાનું. આપણા નાના શહેરની ડીલરશિપમાં જામે નહીં. છેક મુંબઈથી વોલ્વો લઈ આવ્યો. અહીં પણ છેલ્લાં બે વર્ષથી ગાડીને પેલા યજ્ઞેશનું ગેરેજ છે ત્યાં જ આપવાની. લાંબો વિચાર કરીને હોશિયાર મિકેનિકનું ગેરેજ પસંદ કર્યું છે. આ સુહાની જ ગાડી લઈ જાય એના ગેરેજમાં દર ત્રણ મહિને.
મહેમાનને ચા-નાસ્તો આપવા આવેલી સૌથી નાની દીકરી સુહાની તરફ જોતાં વિરાટભાઈ બોલ્યાં. થોડીક શામળી એવી સુહાનીએ પીઠ ફેરવી અને વિરાટભાઈથી એક નિસાસો નખાઈ ગયો. મોટી અને વચલી દીકરી તો દેખાવે સુંદર હતી અને બન્ને સારું ભણી હતી, એટલે જ તો બન્ને દીકરી માટે અમેરિકાના મૂરતિયા મળી ગયા હતા. દેખાવે સાધારણ એવી સુહાની માંડ માંડ ગ્રેજ્યુએટ થવા પામી હતી.
પણ વિરાટભાઈના આશ્ચર્ય વચ્ચે, અમેરિકાસ્થિત વચેટ દીકરીના ભારત આવેલા કોઈ મિત્રે સુહાનીને એક જ નજરમાં પસંદ કરી લીધી હતી. વિરાટભાઈના તો બત્રીસે કોઠે ટાઢક થઈ ગઈ હતી. પણ ઓછાબોલી સુહાનીએ અચાનક અમેરિકાનું માગું ઠુકરાવી દઈને યજ્ઞેશ સાથે પરણવાની ઇચ્છા દર્શાવી. લાખ ધમપછાડા કર્યા પછી પણ સુહાનીની જીદ સામે વિરાટભાઈને નમતું જોખવું પડ્યું હતું.
‘આ મિકેનિક, ગાડીની સર્વિસ કરતાં કરતાં લાડી લઈ ગયો.’ લગ્ન વખતે વિઘ્નસંતોષીઓની મજાક સાંભળીને સુહાનીને દર ત્રણ મહિને યજ્ઞેશના ગેરેજ પર મોકલવામાં પોતે લાંબો વિચાર નહોતો કર્યો, એમ પહેલીવાર વિરાટભાઈને લાગ્યું હતું. સુહાનીથી નારાજ વિરાટભાઈએ કન્યાવિદાય વખતે પણ એને માથે માત્ર અછડતો હાથ  મૂક્યો હતો.
હનીમૂન પછી આજે પહેલી વાર સુહાની પિતાના ઘરે આવી હતી. ‘ઠીક છે, હવે પરણી જ ગયાં છો, તો સુખી રહો, પણ બેટા આવી વસ્તુઓમાં લાંબો વિચાર કરવો જોઈએ. અમે તો આજે છીએ અને કાલે ન પણ હોઈએ, પણ તમે આરામથી અમેરિકામાં સેટલ થઈ શક્યાં હોત, એને બદલે લાંબો વિચાર કર્યા વગર આ બે દમડીના મિકેનિકને...’
‘લાંબો વિચાર જ કર્યો છે, મેં અને યજ્ઞેશે લાંબો વિચાર કર્યો છે.’ હંમેશાં ધીરા સાદે બોલતી સુહાનીના અવાજમાં ધાર આવી ગઈ હતી. ‘તમે અને મમ્મી આજે છો અને કાલે પણ રહો, એટલે જ હું આપણા શહેરમાં પરણી છું.
માંદા પડશો તો અમેરિકાવાળી દીકરીઓ પૈસા મોકલાવશે, બીજી સેવા નહીં કરી શકે. એમ સમજો કે તમારી ઘડપણની ગાડીનું લોકલ ગેરેજ હું અને યજ્ઞેશ જ છીએ. બાય ધ વે, યજ્ઞેશ મિકેનિક નહીં પણ ઓટોમોબાઇલ એન્જિનિયર છે અને કોઈ બીજાને ત્યાં નોકરી કરવા કરતાં પોતાનું ગેરેજ ચલાવે છે. એ બે દમડીનો હોય તો પણ હવે મારો હસબન્ડ અને તમારો જમાઈ છે, એટલે એનું નામ બોલતી વખતે લાંબો નહીં પણ થોડો વિચાર કરો તો સારું’
લાંબું વિચારતી સુહાની આંખમાં તણખા સાથે રૂમની બહાર નીકળી ગઈ હતી અને જતાં જતાં વિરાટભાઈની વિચાર કરવાની રહી સહી શક્તિ પણ સાથે લેતી ગઈ
(Navalika Gujarati News) સાથે જોડાયેલા અન્ય (Literature Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Article Of Laghu Katha By Hemal Vaishnav In Kalash Magazine
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.